ക്യാന്സര് ബാധിച്ച ആറുവയസ്സുകാരന്റെ ആഗ്രഹം സഫലമാക്കാന് സൂപ്പര് ബൈക്കുമായി ആരെങ്കിലും എത്താമോയെന്ന് അപേക്ഷ കുതിച്ചെത്തി 15,000 പേര് ബെര്ലിന് ക്യാന്സര് ബാധിതനായ ആറു വയസ്സുകാരനെ സന്തോഷിപ്പിക്കാന് സൂപ്പര് ബൈക്കുകളില് എത്തിയത് 15000 പേര് . കാന്സര് ബാധിച്ച് അതീവ ഗുരുതരാവസ്ഥയിലൂടെ കടന്നുപോവുകയാണ് ജര്മ്മനിയില് ആറുവയസുകാരന് കിലിയന്. അവന്റെ ചിരി കാണാന് മാതാപിതാക്കള് സോഷ്യല് മീഡിയയില് ഒരു കുറിപ്പ് പങ്കുവച്ചു. മകന്റെ രോഗാവസ്ഥ പങ്കുവച്ചായിരുന്നു പോസ്റ്റ്. സൂപ്പര് ബൈക്കുകള് ഉള്ളവര് ദയവായി വീടിന് മുന്നിലൂടെ ഒന്നുപോകണം. അവന് വലിയ സന്തോഷമാണ്. 2030 ബൈക്കുകള് പ്രതീക്ഷിച്ചാണ് കുടുംബം പോസ്റ്റ് ഇട്ടത് . എന്നാല് ഇരച്ചെത്തിയതോ ഒന്നിനു പുറകേ ഒന്നായി 15000 ബൈക്കുകള് . ഇതിന്റെ ദൃശ്യങ്ങളാണ് ഇപ്പോള് സോഷ്യല് മീഡിയയില് വൈറലായികൊണ്ടിരിക്കുന്നത്. ബൈക്കുകള് കണ്ട് ചിരിക്കുന്ന കുട്ടിയേയും വീഡിയോയില് കാണാം. ഏകദേശം 15,000ത്തിലേറെ പേര് സൂപ്പര് ബൈക്കുകളില് ആ വീടിന് മുന്നിലൂടെ അവനെ സന്തോഷിപ്പിച്ച് കടന്നുപോയെന്ന് റിപ്പോര്ട്ടുകള് സൂചിപ്പിക്കുന്നു. മാസങ്ങള് മുന്പുള്ള വീഡിയോ ആണെങ്കിലും ഏറെ ഹൃദ്യമാണിതെന്നാണ് കമന്റുകള് .